b'\n_START_ARTICLE_\nIwo Jima\n_START_SECTION_\nSpominske slovesnosti\n_START_PARAGRAPH_\nPrva spominska slovesnost je na otoku potekala 19. februarja 1985, na dan, ko je minilo natanko 40 let od izkrcanja ameri\xc5\xa1kih \xc4\x8det na otok. Spominske slovesnosti sta se udele\xc5\xbeili obe strani in se tako poklonili vsem padlim v bitki za otok. V spomin so postavili granitni spomenik. Spominske slovesnosti so bile tudi leta 1995 ob 50-letnici in leta 2005 ob 60-letnici bitke za otok.\n_START_SECTION_\nMornari\xc5\xa1ka letalska baza\n_START_PARAGRAPH_\nNa otoku se danes nahaja mornari\xc5\xa1ka letalska baza japonske mornarice. Letalska steza je dolga 2650 m, \xc5\xa1iroka pa je 60 m. Letalska baza je zadol\xc5\xbeena za nadzor zra\xc4\x8dnega prostora, re\xc5\xa1evanje ter oskrbo letal. Bazo ob\xc4\x8dasno uporablja tudi ameri\xc5\xa1ka mornarica.\n_START_SECTION_\nJedrska baza ZDA\n_START_PARAGRAPH_\nIwo Jima je bila eden izmed mnogo japonskih otokov, ki so jih ZDA v \xc4\x8dasu hladne vojne uporabljale za skladi\xc5\xa1\xc4\x8denje jedrskega oro\xc5\xbeja, kljub temu da je Japonska nasprotovala name\xc5\xa1\xc4\x8danju jedrskega oro\xc5\xbeja na svojih tleh.'